Public procurement notice: Contract Notice
Published: 2024-11-26
Region: DK041
Contract type: Works
Procedure: Restricted procedure
CPV classification: 45000000: Construction work | 45211000: Construction work for multi-dwelling buildings | 45211340
Estimated value: 1120000000 DKK
Submission deadline: 2025-01-15
Award criteria: price, quality

Technical requirements: Udbuddet gennemføres som et begrænset udbud. Det vil sige, at der gennemføres en prækvalifikation og en efterfølgende tilbudsrunde, hvor de prækvalificerede virksomheder får mulighed for at afgive tilbud.
På Delaftale 1 - Øst, vil ordregiver opfordre 7 ansøgere til at afgive tilbud. På Delaftale 2 - Vest, vil ordregiver opfordre 8 ansøgere til at afgive tilbud. Såfremt antallet af egnede ansøgere er lavere end dette, kan ordregiver opfodre det konkrete antal egnede ansøgere til at afgive tilbud. 
Ansøger skal som sin ansøgning indgive et ESPD med oplysninger om omsætning, soliditetsgrad og referenceliste, jf. de nærmere krav, som er beskrevet i nærværende bekendtgørelse.
Domea.dk igangsætter med offentliggørelsen af udbudsmaterialet processen med at finde nye samarbejdspartnere til at udføre en række totalentrepriseprojekter (nybyggeri) for de boligorganisationer, der er opregnet i bilag 1.10, og som Domea.dk er forretningsfører for.
Domea.dk ønsker at indgå parallelle rammeaftaler om totalentreprise for blandt andet at sikre en optimal håndtering af nybyggeriprojekter i forhold til tid, økonomi og kvalitet.
Udbuddet af rammeaftalerne er opdelt i 2 delaftaler: Delaftale 1 – Øst, og Delaftale 2 – Vest. 
På Delaftale 1, Øst, ønsker Domea 3 primære rammeaftaleholdere og 2 sekundære (backup) rammeaftaleholdere. 
På Delaftale 2, Vest, ønsker Domea 4 primære rammeaftaleholdere og 2 sekundære (backup) rammeaftaleholdere.
En ansøger kan ansøge om prækvalifikation på en eller begge delaftaler, ligesom en tilbudsgiver efter endt tilbudsevaluering kan vinde en plads på begge delaftaler.
Rammeaftalerne er ikke eksklusive, forstået på den måde, at Domea.dk har mulighed for – uden anvendelse af nærværende parallelle rammeaftaler – at indgå aftaler om totalentreprise på baggrund af traditionelle udbud eller direkte tildeling (hvis udbudsreglerne tillader dette) af konkrete projekter.
Der garanteres ikke en bestemt omsætning på rammeaftalerne, da Domea.dk ikke er bundet til at anvende rammeaftalerne.
Rammeaftalerne omfatter byggerier med variation i projekterne og byggemetoden er afhængig af det konkrete projekt. Der er tale om individuelle projekter opført i totalentreprise – evt. som modulbyggeri.
Opgaverne omfattet af rammeaftalens delaftale 1 og 2 vedrører opførelse af almene boliger i totalentreprise, herunder forventeligt flest ungdomsboliger og familieboliger, men der kan også indgå ældreboliger/plejeboliger (samt evt. nedrenoveringer/transformationer af eksisterende byggeri). Projekterne under rammeaftalerne vil variere i antal boligenheder, størrelse, udformning og placering. Som oftest vil en totalentreprisekontrakt omhandle mellem 30 og 100 boligenheder (for Delaftale 1) og 25-50 boligenheder (for Delaftale 2), men kontrakter omhandlende et antal boliger uden for disse intervaller kan forekomme. Resultatet i form af almene boliger med en disponering og en robust kvalitet, der er kendetegnende for de almene boliger, vil gå igen for projekterne under rammeaftalen.
De enkelte projekter forventes primært at omhandle nybyggeri i størrelsesorden af 25-150 mio. kr. i entreprisesum inkl. moms.
Domea.dk er hvert år forretningsfører for en lang række boligorganisationers opførelse af nybyggeri i form af almene boliger i hele landet.
Indgår Domea.dk forretningsfører- eller administrationsaftale med institutioner og boligorganisationer i rammeaftalens løbetid, kan opregningen i bilag 1.10 – inden for de udbudsretlige rammer – tilføjes de nye boliginstitutioner/- selskaber ved en allonge til rammeaftalen.
Ordregiver kan tildele kontrakter under rammeaftalen som direkte tildelinger efter en rotationsmodel eller efter gennemførsel af et miniudbud (genåbning af konkurrencen) mellem de virksomheder, der tildeles en plads på rammeaftalen, jf. UBL § 98, stk. 2. Rammeaftalens rotationsmodel, der anvendes ved direkte tildeling af opgaver, omfatter de primære rammeaftaleholdere. Ved gennemførsel af et miniudbud kan både de primære og de sekundære rammeaftaleholdere derimod deltage. De sekundære rammeaftaleholdere kan derudover komme i spil ved direkte tildeling, såfremt der er afslag eller forfald blandt de primære rammeaftaleholdere, som nærmere angivet i udbudsmaterialet. Der henvises desuden til rammeaftalens bilag 2.01 og 2.04 for yderligere oplysninger om proceduren for tildeling af kontrakter under rammeaftalen.
Kriterierne for hvornår ordregiver vil gennemføre et miniudbud hhv. foretage en direkte tildeling, fremgår af udbudsmaterialet, navnlig af rammeaftalen.
I visse projekter vil Domea.dk forud for tildeling af et projekt have haft tilknyttet en teknisk rådgiver, der har bistået med den indledende tekniske rådgivning. I visse af disse projekter vil det være hensigtsmæssigt, at denne viden bevares i projektet, og Domea.dk vil derfor fra projekt til projekt vurdere, hvorvidt Totalentreprenøren skal opfordres til at overtage Domea.dk’s tekniske rådgiver.
Domea.dk vil i forbindelse med henvendelse om tilbud eller miniudbud beskrive, hvilke vilkår den tekniske rådgiver kan overtages på (inkluderede ydelser, honorar mv.). 
Der henvises til udbudsmaterialet for yderligere oplysninger.
Ansøger skal indgive ESPD med angivelse af følgende oplysninger: 
En liste med op til 4 af de mest betydeligste sammenlignelige ydelser, som ansøger har udført i løbet af de sidste 5 år inden ansøgningsfristen. Kun referencer, der vedrører ydelser, som er udført på ansøgningstidspunktet, vil blive tillagt betydning ved vurderingen af, hvilke ansøgere der har dokumenteret de mest relevante leverancer. Hvis der er tale om en igangværende opgave, er det således alene den del af ydelserne, der allerede er udført på tidspunktet for ansøgningstidspunktet, som vil indgå i vurderingen af referencen. Hvis der er tale om en opgave, der går længere tilbage end 5 år ved ansøgningsfristen, så er det kun den del af opgaven, der er udført inden for de sidste 5 år ved ansøgningsfristen, som tillægges vægt ved vurderingen af referencen. Hver reference må fylde 2 A4 sider. Hvis referencen fylder mere end 2 A4- sider, vil der alene blive lagt vægt på de første 2 A4-sider. 
Hver reference bedes indeholde en kort beskrivelse af den udførte leverance og projektet. Beskrivelsen af leverancen bør indeholde en klar beskrivelse af, hvilke ydelser, leverancen vedrørte, samt ansøgers rolle(r) i udførelsen af leverancen. Endvidere bedes referencen indeholde den økonomiske værdi af projektet (dvs. projektets entreprisesum) og leverancen (beløb ekskl. moms), dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi ydelserne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet. Såfremt der angives en rammeaftale som reference bemærkes det, at en vundet/tildelt opgave under en rammeaftale vil tælle som én reference, hvorfor forskellige tildelte opgaver under en rammeaftale vil tælle som flere referencer. Udgangspunktet er, at en ansøger beskriver dennes referencer i ESPD’et. Ordregiver kan dog også acceptere, at der blot henvises til referencerne/referenceark i ESPD’et, og at disse suppleres i et separat dokument, såfremt ansøger foretrækker dette. Ansøger bedes tydeligt indikere, hvilke referencer som ordregiver skal læse i forbindelse med udvælgelse på den pågældende delaftale, såfremt ansøger søger om prækvalifikation på flere delaftaler. Der kan maksimalt angives 4 referencer til ordregivers gennemgang på den pågældende delaftale, uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). 
Såfremt der angives mere end 4 referencer for en delaftale, vil der alene blive lagt vægt på de 4 nyeste referencer. Referencer herudover vil blive set bort fra. Såfremt det ikke kan afgøres, hvilke referencer, der er de nyeste 4 referencer, vil referencerne blive udvalgt ved lodtrækning. Ansøger kan i dette udbud basere sig på andre aktørers tekniske og/eller faglige formåen for at opfylde egnethedskravene, herunder til brug for udvælgelsen. Den/de aktør (er), der stiller sin tekniske og/ eller faglige formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne, hvor skabelonen fremgår som bilag hertil. Baserer ansøger sig på andre enheders faglige erfaringer vedrørende udførelsen af konkrete dele af arbejderne, som rammeaftalen omfatter, skal de konkrete dele af arbejderne under rammeaftalen udføres af den enhed, som ansøger baserer sig på. Inden tildelingsbeslutningen skal de ansøgere, som ordregiver har til hensigt at tildele rammeaftalen til, fremlægge dokumentation for, at oplysningerne i ESPD er korrekte. Ansøger vil dog ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kontaktperson. 
UDVÆLGELSESKRITERIET: 
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer af de ydelser, som delaftalen omfatter. 
Relevansvurderingen foretages således på baggrund af, i hvor høj grad referencerne dokumenterer erfaring med levering af sammenlignelige ydelser, som de ydelser, som delaftalen omfatter. Ved udvælgelsen lægges der særligt positiv vægt på, at ansøger via referencerne i videst muligt omfang demonstrerer:
- Erfaring som totalentreprenør med nybyg af almene familie- og/eller ungdomsboliger med en begrænset økonomisk ramme på minimum 25 mio. ekskl. moms i entreprisesum eller erfaring som totalentreprenør med nybyg af almene ældre og/eller plejeboliger med en begrænset økonomisk ramme på minimum 25 mio. ekskl. moms i entreprisesum. 
Endvidere lægges der positiv vægt på, at ansøger via referencerne i videst muligt omfang demonstrerer:
- Øvrig efaring med nybyg af boliger i total- eller hovedentreprise
- Erfaring med tidlig entreprenørinddragelse
- Erfaring med sikring af arkitektonisk kvalitet i alment byggeri inden for maksimumbeløbet 
- Erfaring med bæredygtighed indenfor nybyggeri
- Erfaring med nedrenoveringer/transformationer 
Det bemærkes, at rådgiverreferencer ikke kan tillægges vægt i vurderingen, idet alene entreprenør-referencer indgår i vurderingen. Ved vurderingen af, hvilke ansøgere der har dokumenteret de mest relevante leverancer af sammenlignelige ydelser, vurderes det i hvor høj grad referencerne tilsammen dokumenter relevant erfaring med at levere de konkret efterspurgte arbejder. Der foretages en samlet helhedsvurdering af ansøgers referencer.
Den samlede omsætning i hvert af de tre seneste regnskabsår
Ansøger skal indgive det fælles europæiske udbudsdokument (herefter ESPD) med angivelse af følgende oplysninger:
- Ansøgers samlede årsomsætning i de tre seneste disponible regnskabsår. 
Ansøger kan i dette udbud basere sig på andre aktørers økonomiske og finansielle formåen for at opfylde egnethedskravene. Den/de aktør(er), der stiller sin økonomiske og finansielle formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne. 
Baserer ansøger sig på andre enheders økonomiske og finansielle formåen i relation til opfyldelse af minimumskrav til egnethed, kræver ordregiver, at ansøger og de pågældende enheder hæfter solidarisk for rammeaftalens gennemførelse. 
ESPD fungerer som et foreløbigt bevis for, at ansøger opfylder minimumskrav til egnethed i relation til økonomisk og finansiel kapacitet. Inden tildelingsbeslutningen skal de ansøgere, som ordregiver har til hensigt at tildele rammeaftalen til, fremlægge dokumentation for, at oplysningerne i ESPD er korrekte. 
Når ordregiver forlanger det, skal der fremlægges følgende dokumentation for økonomisk og finansiel kapacitet:- Erklæring om virksomhedens samlede omsætning i de tre seneste disponible årsrapporter/årsregnskaber, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i de tre seneste disponible årsrapporter/årsregnskaber afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f. eks. et moder-, søsterselskab eller en underleverandør), skal oplysningerne ligeledes afgives for disse enheder. 
MINIMUMSKRAV: 
Som minimumskrav kræves en samlet årlig omsætning på mindst DKK 100 mio. i hvert af de tre seneste disponible årsrapporter/årsregnskaber. Såfremt ansøger baserer sig på andre enheders formåen, beregnes omsætningen som ansøger og disse andre enheders samlede omsætning i hvert af de tre seneste disponible årsrapporter/årsregnskaber. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hver af de tre seneste disponible årsrapporter/årsregnskaber. Oplysningerne angives i ESPD afsnit IV.B.
Soliditetsgraden i hvert af de tre seneste regnskabsår. 
Ansøger skal indgive det fælles europæiske udbudsdokument (herefter ESPD) med angivelse af følgende oplysninger: 
Ansøgers soliditetsgrad i hvert af de tre seneste disponible regnskabsår. 
Ansøger kan i dette udbud basere sig på andre aktørers økonomiske og/eller finansielle formåen for at opfylde egnethedskravene. Den/de aktør(er), der stiller sin økonomiske og/eller finansielle formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne. 
Baserer ansøger sig på andre enheders økonomiske og finansielle formåen i relation til opfyldelse af kravene til egnethed, jf. nedenfor, kræver ordregiver, at ansøger og de pågældende enheder hæfter solidarisk for kontraktens gennemførelse. 
ESPD fungerer som et foreløbigt bevis for, at ansøger opfylder kravene til egnethed i relation til økonomisk og finansiel kapacitet. 
Inden tildelingsbeslutningen skal den ansøger, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte. 
Når ordregiver forlanger det, skal der fremlægges følgende dokumentation for økonomisk og finansiel kapacitet: 
Erklæring om virksomhedens egenkapital og aktiver i de tre seneste disponible årsrapporter/årsregnskaber, afhængig af hvornår virksomheden blev etableret, hvis tallene for egenkapital og aktiver foreligger. Ved en sammenslutning af virksomheder (f.eks. et konsortium) skal oplysningerne i de tre seneste disponible årsrapporter/årsregnskaber afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder. 
MINIMUMSKRAV: 
Som minimumskrav kræves en soliditetsgrad på mindst 15 % i hvert af de tre seneste disponible årsrapporter/årsregnskaber. 
Soliditetsgraden beregnes som virksomhedens samlede egenkapital i forhold til virksomhedens samlede aktiver, udregnet i procent. Soliditetsgraden udregnes således som (samlede egenkapi-tal/samlede aktiver) x 100 = soliditetsgrad. Såfremt ansøger baserer sig på andre enheders formåen, beregnes soliditetsgraden som ansøger og disse andre enheders samlede egenkapital i forhold til deres samlede aktiver, udregnet i procent. Ved en sammenslutning af virksomheder (f.eks. et konsortium) beregnes soliditetsgraden som virksomhedernes samlede egenkapital i forhold til deres samlede aktiver, udregnet i procent. 
Oplysningerne angives i ESPD afsnit IV.B.